กรุงเทพฯจับมือแบงก์ ขายประกันกดเอทีเอ็ม
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — ยุคโจรชุม กรุงเทพประกันภัยสบช่อง ขายประกันคุ้มครองลูกค้ากดเงินผ่านเอทีเอ็ม
นายอภิสิทธิ์ อนันตนาถรัตน ผู้อำนวยการธุรกิจลูกค้ารายย่อย บริษัท กรุงเทพประกันภัย เปิดเผยว่า บริษัทเตรียมนำแบบประกันอุบัติเหตุส่วนบุคคล (พีเอ) รูปแบบใหม่มาเสนอขายผ่านเคาน์เตอร์ของธนาคารกรุงเทพเป็นหลัก เป็นแบบประกันที่ให้ความคุ้มครองกับลูกค้าที่ถูกทำร้ายร่างกายระหว่างกดเงินจากตู้เอทีเอ็ม ในวงเงินค่ารักษาพยาบาล 5,000 บาทต่อครั้ง และคุ้มครองเงินสดที่ถูกโจรกรรมระว่างถอนจากตู้เอทีเอ็มอีก ในวงเงินคุ้มครองไม่เกิน 3,000 บาทต่อครั้ง โดยมีทุนประกันภัยที่ 2 แสนบาท คิดเบี้ยประกันไม่ถึง 1,000 บาท
นอกจากนี้ บริษัทยังได้ปรับแผนความคุ้มครองประกันสุขภาพใหม่ ด้วยการขยายวงเงินคุ้มครองกรณีเข้ารักษาตัวในห้องไอซียูเพิ่มวงเงินชดเชยให้เป็น 3 เท่า จากเดิมที่จ่ายให้ระหว่าง 3,0005,000 บาทต่อวัน ซึ่งคาดว่าแบบประกันใหม่ดังกล่าวจะเสนอขายให้กับลูกค้าได้ประมาณไตรมาส 2 ถึงไตรมาส 3 นี้
นายอภิสิทธิ์ กล่าวว่า แบบประกันพีเอและแบบสุขภาพใหม่นี้ บริษัทได้นำมาพัฒนาปรับปรุงใหม่เพื่อให้ตรงกับความต้องการของลูกค้า นอกเหนือจากแบบประกันภัยรถยนต์ชั้น 2 พิเศษ และแบบประกัน พ.ร.บ. ที่จะขายผ่านสาขาธนาคารกรุงเทพเช่นกัน โดยเฉพาะลูกค้ารายย่อยที่เป็นกลุ่มเป้าหมายของบริษัท